stanford-oval/wikipedia huggingface dataset:
Til It Happens to You

"Til It Happens to You" (בעברית: "עד שזה קורה לך") הוא סינגל שהוקלט על ידי הזמרת-יוצרת האמריקאית ליידי גאגא. השיר נכתב על ידי גאגא ודיאן וורן עבור הסרט "2015 The Hunting Ground", שעוסק באונס בקמפוסים בארצות הברית. השיר הודלף לאינטרנט באמצעות הקלטה רשמית שנעשתה למען הצגת הבכורה של הסרט בפסטיבל הסרטים סאנדנס שהתקיים בשנת 2015. השיר יצא לאור ב-18 בספטמבר 2015 על ידי חברת התקליטים אינטרסקופ רקורדס.
השיר הוא שיר המדבר על סוגי אובדן שונים בחיים. בקליפ של "Til It Happens to You", גאגא אינה משתתפת ובו ניתן לראות סצנות של נשים חוות הטרדות מיניות, גברים מזריקים סמים, אנשים שיכורים במסיבות, וכולי. הקליפ מסתיים באזהרה שאומרת לצופים לקרוא לעזרה כאשר הם חווים אלימות על כל צורותיה.
חלק מהכנסותיו של השיר נתרמו לארגונים התומכים בנפגעי תקיפה מינית. מבחינה מסחרית, השיר נחל הצלחה נאה ונכנס ל-30 המובילים בפינלנד, וספרד ולעשרת הגדולים ביוון. במצעד הבילבורד הוט 100 הגיע השיר בשיאו אל המקום ה-95 ובמצעד שירי הדאנס קלאב של בילבורד הגיע אל המקום הראשון ובכך הפך לשירה ה-14 של גאגא שכובש את פסגת המצעד. "Til It Happens to You" זכה בפרסים ומועמדויות רבות בהן; מועמדות לפרס גראמי והאוסקר וזכייה בפרסי האמי, פרס ה-iHeartRadio, ופרסי הסטלייט. גאגא ביצעה את השיר בטקס הפרסים של בילבורד שהתקיים בשנת 2015, בטקס פרסי האוסקר, ובטקס פרסי ה-PGA.
ביקורת ופרסים

השיר זכה בפרס עבור "השיר הטוב ביותר בסרט דוקומנטרי" בטקס פרסי ה-"Hollywood Music in Media Awards" שהתקיים ב-11 בנובמבר 2015. בטקס פרסי הסטלייט ה-20 זכה השיר בקטגוריית "השיר המקורי הטוב ביותר", ובטקס פרסי ה-iHeartRadio בשנת 2016 זכה בפרס "השיר הטוב ביותר מסרט".
השיר גם קיבל מועמדויות בטקסי ה-"Critics' Choice Awards" ו-"St. Louis Film Critics Association". בטקס פרסי גראמי ה-58, השיר הועמד השיר בקטגוריית "השיר הטוב ביותר שנכתב למדיה חזותית". בשנת 2016, השיר קיבל מועמדות לפרס האוסקר בקטגוריית "השיר המקורי הטוב ביותר". את המופע הקדישה גאגא לנפגעי תקיפה מינית והביאה אותם להופיע עמה על הבמה.
בפברואר 2016, השיר זכה בפרס "פסטיבל השנה" בטקס ה-11 של הפרס באיטליה. בנוסף לכך, השיר זכה בפרס אמי בקטגוריית "מוזיקה יוצאת מין הכלל" בטקס ה-68 של הפרס. אך בשל דרישת הסמכה שלהם רק דיאן וורן זכתה בפרס עצמו. "Til It Happens to You" הפך לשיר היחיד בהיסטוריה שהועמד לגראמי, אמי, ואוסקר באותה השנה (2016).
מסחר

"Til It Happens To You" הופיע לראשונה במצעד הרשמי של פינלנד במקום ה-21. ברחבי אירופה השיר נכנס למקום ה-46 בצרפת, ול-40 המובילים בספרד ויוון במקומות 29 ו-5. בהממלכה המאוחדת השיר נכנס ביציאתו למצעד ההורדות למיקום ה-67, ולמצעד הסינגלים הבריטי ל-171. בסקוטלנד הגיע למקום ה-52. במצעדי בלגיה (ולוניה ופלנדריה) הגיע למספר ה-42 ול-45 בהתאמה.
בארצות הברית, השיר נכשל בתחילתו מלהיכנס למצעד הבילבורד הוט 100 אך במרץ 2016 הגיע למספר ה-95 לאחר הופעתה של גאגא בטקס פרסי האוסקר ה-88. זו היא גם נקודת השיא שלו במצעד. לדברי בילבורד השיר מכר פחות מ-2,000 עותקים בשבועו לפני הופעתה של גאגא בטקס הפרסים, לאחר הופעתה הוא קיבל כ-28,000 הורדות דיגיטליות (עלייה בכ-2,120% אחוז במכירות) ובכך הפך לשיר עם ההורדות הדיגיטליות הרבות ביותר של השבוע במצעד. בנוסף נכנס לאחר מכן למצעד השירים הדיגיטליים של בילבורד למקום ה-27. בילבורד גם חשף כי "Til It Happens To You" הפך לנמכר יותר מהשיר "Writing's on the Wall" של סם סמית' ש-"Til It Happens To You" הפסיד לו בטקס פרס האוסקר בקטגוריית "השיר המקורי הטוב ביותר". בהקשבה ל-"Nielsen SoundScan" השיר מכר מעל ל-71,000 עותקים בארצות הברית.
במצעד שירי הדאנס קלאב של בילבורד, השיר נכנס למקום הראשון ב-23 בינואר 2016 ובכך הפך לשירה ה-14 של גאגא שכובש את המצעד. בנוסף הוא גם הכתיר אותה במיקום ה-10 ברשימת האמנים עם הכי הרבה שירים בפסגת המצעד. זה הוא השיר הראשון שלה שמגיע לראש המצעד מאז "Applause" משנת 2013. ב-20 בפברואר 2016 השיר נכנס לראשונה למצעד שירי המבוגרים של בילבורד במקום ה-24, שיאו במצעד היה המיקום ה-19. לדברי מנהלי תוכניות רדיו שונות, השיר זכה לביקורות חיוביות בעת שידורו מהמאזינים.
וידאו קליפ

לשיר יצא ווידאו קליפ שבו גאגא לא הופיעה כלל. הקליפ כלל בתוכו סצנות שבהן ניתן לראות נשים חוות הטרדה מינית, גברים מזריקים לעצמם ולאחרים סמים, נשים וגברים שתויים, וסצנות נוספות. הקליפ נוגע בנושאים הכאובים ביותר של האדם, וניתן להבין זאת על ידי צפייה בו.
את הקליפ צילמה גאגא במקומות רבים, ביניהם מבנים הרוסים, בתים רגילים, וכולי. הקליפ נגמר בכך שהאנשים שנאנסו קמים על הרגליים ובורחים, השיכורים זורקים את השתייה ובורחים, האנשים מוזרקי הסמים זורקים את הכל ובורחים גם כן, וכולם רצים לעבר מסדרון שבו כולם מתאחדים והולכים הלאה, ככל הנראה למקום טוב יותר.
בסוף הקליפ, כאשר כולם יוצאים מן המסדרון, ניתן לראות אישה בודדה, שרויה במסדרון ועומדת לבד, כאלו אין לה למי לחבור ולצאת לעבר החיים החדשים, דבר אשר הוסיף רגש נוסף בקליפ. הרגש מדבר על תחושת הבדידות ששוררת באדם. נכון לאפריל 2021, מספר הצפיות של הקליפ עומד על כ-49 מיליון צפיות.
פרסים ומועמדויות

| שנה | טקס הפרס | קטגוריה | תוצאה | מקור |
| --- | --- | --- | --- | --- |
| 2015 | פרסי איגוד מבקרי הקולנוע של SLFCA | השיר הטוב ביותר | מועמדות |  |
| 2015 | פרסי איגוד מבקרי הקולנוע של GAFCA | השיר האהוב ביותר | מועמדות |  |
| 2015 | פרסי המוזיקה של הוליווד | השיר המקורי הטוב ביותר בסרט תיעודי | זכייה |  |
| 2016 | פרסי האוסקר | השיר המקורי הטוב ביותר | מועמדות |  |
| 2016 | פרסי איגוד מבקרי הקולנוע האמריקאי | השיר הטוב ביותר | מועמדות' |  |
| 2016 | פרסי הגראמי | השיר הטוב ביותר שנכתב לסרט קולנוע, טלוויזיה או מדיה חזותית | מועמדות |  |
| 2016 | פרסי המוזיקה של iHeartRadio | השיר הטוב ביותר מתוך סרט | זכייה |  |
| 2016 | פסטיבל הסרטים האיטלקי של לוס אנג'לס | שיר השנה | זכייה |  |
| 2016 | פרסי סטלייט | השיר המקורי הטוב ביותר | זכייה |  |
| 2017 | פרסי הסרטים והטלוויזיה של Dorian | ההופעה המוזיקלית של השנה בטלוויזיה (טקס פרסי אוסקר ה-88) | מועמדות |  |
מיקומי שיא

|   ‏‏‏  מצעדים ודירוגים (2015–2016)> מדינה |   ‏‏‏  מצעדים ודירוגים (2015–2016)> מצעד |   ‏‏‏  מצעדים ודירוגים (2015–2016)> מיקום שיא |   ‏‏‏  מצעדים ודירוגים (2015–2016)>  |
| --- | --- | --- | --- |
|  ארצות הברית | בילבורד הוט 100 | 95 |  |
|  ארצות הברית | מצעד שירי הדאנס קלאב קלאב | 1 |  |
|  ארצות הברית | מצעד השירים העכשוויים למבוגרים | 19 |  |
|  הממלכה המאוחדת | מצעד הסינגלים הבריטי | 171 |  |
|  הממלכה המאוחדת | מצעד השירים הדיגיטליים | 67 |  |
|  ולוניה | אולטראטופ 40 | 42 |  |
|  יוון | IFPI Greece | 5 |  |
|  ספרד | PROMUSICAE | 29 |  |
|  סקוטלנד | מצעד הסינגלים הסקוטי | 52 |  |
|  פינלנד | המצעדים הפיניים הרשמיים | 21 |  |
|  פלנדריה | אולטראטופ 50 | 45 |  |
|  צרפת | SNEP | 46 |  |
|  קנדה | קנדה הוט 100 | 46 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב קלאב | 8 |  |
נתוני מכירות

| מקום | תארים | מספר עותקים |
| --- | --- | --- |
| ארצות הברית (RIAA) | — | 77,433 |
סיכום
| בכל העולם | — | 220,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| אוסטרליה | 18 בספטמבר 2015 | הורדה דיגיטלית | אינטרסקופ • יוניברסל מיוזיק גרופ |  |
| אוסטריה | 18 בספטמבר 2015 | הורדה דיגיטלית | אינטרסקופ • יוניברסל מיוזיק גרופ |  |
| בלגיה | 18 בספטמבר 2015 | הורדה דיגיטלית | אינטרסקופ • יוניברסל מיוזיק גרופ |  |
| קנדה | 18 בספטמבר 2015 | הורדה דיגיטלית | אינטרסקופ • יוניברסל מיוזיק גרופ |  |
| צרפת | 18 בספטמבר 2015 | הורדה דיגיטלית | אינטרסקופ • יוניברסל מיוזיק גרופ |  |
| גרמניה | 18 בספטמבר 2015 | הורדה דיגיטלית | אינטרסקופ • יוניברסל מיוזיק גרופ |  |
| איטליה | 18 בספטמבר 2015 | הורדה דיגיטלית | אינטרסקופ • יוניברסל מיוזיק גרופ |  |
| ניו זילנד | 18 בספטמבר 2015 | הורדה דיגיטלית | אינטרסקופ • יוניברסל מיוזיק גרופ |  |
| שוודיה | 18 בספטמבר 2015 | הורדה דיגיטלית | אינטרסקופ • יוניברסל מיוזיק גרופ |  |
| שווייץ | 18 בספטמבר 2015 | הורדה דיגיטלית | אינטרסקופ • יוניברסל מיוזיק גרופ |  |
| ארצות הברית | 18 בספטמבר 2015 | הורדה דיגיטלית | אינטרסקופ • יוניברסל מיוזיק גרופ |  |
| יפן | 19 בספטמבר 2015 | הורדה דיגיטלית | אינטרסקופ • יוניברסל מיוזיק גרופ |  |
| הממלכה המאוחדת | 19 בספטמבר 2015 | הורדה דיגיטלית | אינטרסקופ • יוניברסל מיוזיק גרופ |  |
| ארצות הברית | 8 במרץ 2016 | רדיו | אינטרסקופ • יוניברסל מיוזיק גרופ |  |
פסטיבל האביב של פראג

| --- | --- |

 סוג:  פסטיבל מוזיקה 
 מדינה:  צ'כיה צ'כיה
 מיקום:  פראג 
 מועדים
 תאריכי פעילות:  1946–הווה (כ־78 שנים) 
 קואורדינטות:  50°05′24″N 14°24′58″E﻿ / ﻿50.09°N 14.416°E﻿ / 50.09; 14.416
 www.festival.cz
 he
 
"אולם סמטאנה" העירוני בפראג, אחד האולמות העיקריים המארחים את פסטיבל האביב השנתי בפראג
פסטיבל האביב הבינלאומי של פראג (בצ'כית: Mezinárodní hudební festival Pražské jaro), שמקובל לכנותו בשם "האביב של פראג", מהווה במה קבועה לאמנים ידועי-שם, תזמורות סימפוניות והרכבי מוזיקה קאמרית מרחבי העולם.
היסטוריה

הפסטיבל הראשון התקיים בחסות נשיא צ'כוסלובקיה אדווארד בנש, והוועדה המארגנת שלו הורכבה מדמויות חשובות בחיי המוזיקה בצ'כוסלובקיה. אותה שנה, 1946, חגגה התזמורת הפילהרמונית הצ'כית את יובל החמישים לקיומה, ומשום כך ניתן לה הכבוד הרם מכולם: להופיע בכל הקונצרטים התזמורתיים. יוזם הרעיון היה רפאל קובליק, המנצח הראשי של התזמורת באותן שנים. מוזיקאים כמו קארל אנצ'רל, ליאונרד ברנשטיין, סר אדריאן בולט, רודולף פירקושני, יארוסלב קרומבהולץ, רפאל קובליק, מורה לימפאני, יבגני מראווינסקי, שארל מינש, ז'ינט נבה, יארמילה נובוטנה, לב אובורין, דוד אויסטרך, קן-איצ'ירו קובאיאשי ויאן פאננקה זכו לתשואות נלהבות על בימת פסטיבל האביב של פראג. מאז 1952, נפתח הפסטיבל ב-12 במאי - יום השנה למות בדז'יך סמטנה - במחזור הפואמות הסימפוניות שלו, "מולדתי", ועד שנת 2003 היה ננעל בנגינת הסימפוניה התשיעית של בטהובן.
הפסטיבל מנציח תאריכים מוזיקליים חשובים בהכללת יצירות מאת המלחינים הנוגעים בדבר בתוכניותיו, ומעלה ביצועי בכורה צ'כיים ועולמיים של יצירות מאת מלחינים בני זמננו. אמנים ותזמורות מן המעלה הראשונה מוזמנים להופיע בפסטיבל פראג. בין אלה שהופיעו בפסטיבל סביאטוסלב ריכטר, לורין מאזל, הרברט פון קאראיין, מסטיסלב רוסטרופוביץ', ג'וליאן לויד ובר, בוריס פרגמנשיקוב, לוצ'יה פופ, קים בורג, סר קולין דייוויס, מוריס אנדרה, דמטרי סיטקובצקי, לאוניד קוגן, פאול קלצקי, גוסטב לאונהרדט, אן-סופי מוטר, אלפרד ברנדל, היינריך שיף, לאופולד סטוקובסקי, ארתור הונגר, ארתור רובינשטיין וגנאדי רוז'דסטוונסקי.
האתר המסורתי של פטטיבל האביב הוא אולם הקונצרטים "רודולפינום", בניין נשוא-פנים בסגנון נאו-רנסאנס ובו אולם משובח, על גדת נהר ולטאבה. משלים אותו בית העירייה עתיר הקישוטים של פראג (Obecní dům), המכיל מספר מושבים גדול יותר.
פסטיבל האביב של פראג מתמקד במיוחד בתמיכה במבצעים צעירים. תחרות המוזיקה הבינלאומית של האביב של פראג נוסדה שנה אחת בלבד אחרי הפסטיבל עצמו, ומתקיימת בכל שנה בסקציות כלים שונות. רשימת הזוכים בתחרויות שעברו כוללת בין השאר את מסטיסלב רוסטרופוביץ', וג'יימס גולוויי.
ענפים וזוכים בתחרויות

פסנתר: מרטין קאסיק, איבוֹ קאהאנֶק
עוגב: וצלאב ראבּאס, אלז בּארְטָה, מרטין זנדר, יארוסלב טוּמָה
כינור: איוואן שטראוס, בוהוסלב מאטוּשֶק, איוואן זֵנאטי, פטר מאסירו
צ'לו: מסטיסלב רוסטרופוביץ'
חצוצרה: ולדימיר ריילק
טרומבון: ניקולה מוּטְיֵה
קרן יער: ראדק בּאבּוֹראק
בסון: לוּבּוּש הוּצֶק, ואצלב וונאשֶק
אבוב: ליבֶּנָה סֶקארְדְטוֹבָה
שירה: דגמאר פקובה, שטפאן מָרְגיטָה, מגדה יאנְקוּלֶסְקוּ
ניצוח: צ'ארלס אוליברי-מונרו, פייר-מישל דיראן
מגבלת הגיל למועמדים היא 30 שנה.
פריאפיאה

|  מידע כללי |
| --- | --- |
 שפת המקור:  לטינית 
 סוגה:  שירה, ספרות ארוטית, מכתם 
 הוצאה
 תאריך הוצאה:  המאה ה-1 או תחילת המאה ה-2
 
פריאפיאה (Priapeia) או קרמינה פריאפיאה (Carmina Priapea) הוא אוסף של 80 (במהדורות מסוימות, 95) שירים לטיניים קצרים, גסים והומוריסטיים הנוגעים בנושאים הנוגעים לאל הפאלי פריאפוס. האוסף ככל הנראה נוצר במאה ה-1 לספירה או בתחילת המאה ה-2.
התיאוריה המסורתית לגבי מקורו של האוסף הוא שהאוסף הוא אנתולוגיה של שירים שנכתבו על ידי מחברים שונים באותו הנושא. עם זאת, יש הטוענים כי השירים שבאוסף הם למעשה פרי יצירתו של מחבר יחיד, המציג מעין ביוגרפיה של פריאפוס מימי נעוריו הנמרצים ועד לאימפוטנציה שלו בגיל מבוגר.
לקריאה נוספת

Buchheit, Vinzenz (1962). Studien zum Corpus Priapeorum (Zetemata, 28). Pp. viii+ i59. Munich: Beck.
Butrica, J. L.  (2000). "Richard W. Hooper (ed.)  The Priapus Poems." (Review). Bryn Mawr Classical Review 2000.02.03.
Dutsch, Dorota and Ann Suter (ed.) (2015), Ancient Obscenities: Their Nature and Use in the Ancient Greek and Roman Worlds.   Ann Arbor:  University of Michigan Press. מסת"ב 9780472119646. Reviewed by Jeffrey Henderson Bryn Mawr Classical Review 2017.05.46.
Elomaa, Heather E. (2015) The Poetics of the Carmina Priapea. University of Pennsylvania PhD thesis.
Holzberg, Niklas (2005). "Impotence? It Happened to the Best of Them! A Linear Reading of the Corpus Priapeorum". Hermes, 133. Jahrg., H. 3 (2005), pp. 368–381. (Reviews recent scholarly views on the Priapeia.)
Hooper, Richard W. (ed.) (1999). The Priapus Poems: Erotic Epigrams from Ancient Rome.  Urbana and Chicago, IL:  University of Illinois Press.  מסת"ב 0-252-06752-5
Kenney, E.J. (1963) "Review: Corpvs non ita Vile". A review of Studien zum Corpus Priapeorum by Vinzenz Buchheit. The Classical Review Vol. 13, No. 1 (Mar., 1963), pp. 72–74.
Kloss, Gerrit (2003). "Überlegungen zur Verfasserschaft und Datierung der Carmina Priapea" Hermes 131. Jahrg., H. 4 (2003), pp. 464–487. (See Holzberg (2005) for a summary.)
Parker, W. H. (1988). Priapea: Poems for a Phallic God. London: Croom Helm.
Richlin, Amy (1992 [1983]). The Garden of Priapus: Sexuality and Aggression in Roman Humor. New Haven, Conn.: Yale University Press.
Sandoz, Laure Chappuis (2011). "PRIAPUS FORMOSUS:" DENKT PRIAP ÜBER LEXIK, FORM UND GESTALT NACH? Carmina Priapea 36-39-75 und Adjektive auf -osus" Rheinisches Museum für Philologie, Neue Folge, 154. Bd., H. 1 (2011), pp. 87-110.
Uden, James (2007). "Impersonating Priapus". The American Journal of Philology, Vol. 128, No. 1 (Spring, 2007), pp. 1-26.
Young, Elizabeth (2015), "Dicere Latine: The Art of Speaking Crudely in the Carmina Priapea". In Dutsch and Suter (2105), pp. 255–82.
Carmina Priapea ed. Bernhard Kytzler (Zürich/München 1978), in Latin with a German translation by Carl Fischer. (Bibliotheca Augustana). (It contains 80 poems, and also has a section with Greek Priapeia taken from the Greek Anthology.)
Priapeia. Contains 95 poems, with a translation by Leonard C. Smithers and Sir Richard Burton (1890), with notes. (The first poem is unnumbered in this edition, so the numbering of the poems differs from Kytzler's text.)
Petronii saturae et liber priapeorum, Franz Bücheler (ed.), Berolini, apud Weidmannos, 1904. (The Priapea begin on page 150.)
הערות שוליים

↑  Kloss (2003); Kenney (1963).
↑  See Holzberg (2005) for a review of the literature.
| --- | --- |
בקרת זהויות :  NLI: 987007266872605171  BIBSYS: 90390611  BNE: XX3660447  BnF: cb12535755b (data)  GND: 4147350-4  LCCN: n79056813  SUDOC: 034620699  VcBA: 492/50810  VIAF: 184679300   WorldCat (עם VIAF): 184679300
פסולת רדיואקטיבית

פסולת רדיואקטיבית בבריטניה. הפסולת משונעת על ידי רכבת, במכלי פלדה שעובי הדופן שלהם היא 360 מ"מ ומשקלם כ־50 טונות
פסולת רדיואקטיבית או פסולת גרעינית היא פסולת הנוצרת בתהליכים רדיואקטיבים כגון ביקוע גרעיני. פסולת גרעינית נוצרת גם בתהליכים שאינם קשורים ישירות לאנרגיה גרעינית. למעשה, פסולת רדיואקטיבית היא כל חומר רדיואקטיבי שלא נעשה בו שימוש.
חומרים רדיואקטיביים דועכים עם הזמן. דעיכה רדיואקטיבית זו גורמת לחומרים רדיואקטיביים לאבד את פעילותם הרדיואקטיבית ולהתפרק לתוצרים שניתן לטפל בהם בדרכים מסורתיות. זמן מחצית החיים של חומרים רדיואקטיביים המשמשים ברפואה גרעינית עומד במקרים רבים על ימים, ולכן ניתן לטפל בחומרים בקלות יחסית, על ידי המתנה לדעיכתם במכלים מתאימים. עם זאת, קיימים חומרים שזמן מחצית החיים שלהם הוא אלפי שנים ולכן יש צורך לטפל בפסולת זו באופן אחר.
שיטה מקובלת לסילוק פסולת רדיואקטיבית היא הטמנה: מטמינים פסולת עם רמה נמוכה של רדיואקטיביות קרוב לפני השטח, ופסולת שרמת הרדיואקטיביות שלה גבוהה, עמוק מתחת לפני השטח. כל אתרי ההטמנה אמורים למנוע דליפות וחילחול של הפסולת אל מאגרי מי תהום. הסוכנות הבינלאומית לאנרגיה אטומית, אחראית, בין היתר, על קביעת תקנות וחוקים לטיפול בפסולת גרעינית. התחום העוסק ביצירת סמלים וסימנים שמטרתם למנוע מבני אדם לחדור לאתרי הטמנת פסולת רדיואקטיבית בעתיד הרחוק נקרא סמיוטיקה גרעינית.
פצצה מלוכלכת היא פצצה בתוספת פסולת גרעינית, שתפקידה להגביר את הנזק שיוצרת הפצצה.
רקע

כל החומרים הרדיואקטיבים דועכים עם הזמן. חומרים אלו פולטים קרינה והופכים לחומרים שאינם רדיואקטיביים. מחצית החיים של האיזוטופ יוד 131 היא 8 ימים, כלומר, לאחר 8 ימים, רק מחצית מהחומר הרדיואקטיבי ההתחלתית עדיין פעילה. לכן, על מנת לטפל באיזוטופ זה, ניתן לשמור אותו בסביבה מוגנת מקרינה, ולאחר מכן לטפל בפסולת כפי שמטפלים ביוד רגיל. פלוטוניום 239, לדוגמה, הוא בעל מחצית חיים של מאות אלפי שנים, ולכן דרך טיפול זו אינה מתאימה עבורו. איזוטופים אחרים, בעלי מחצית חיים ארוכה עשויים להיות מסוכנים לאדם ולסביבה גם בכמויות קטנות מאוד של חומר, ולכן יש לאחסנם בצורה מסודרת ומוגנת.
אתרי הטמנה

במרבית מדינות העולם המערבי נהוג ליצור אתרי הטמנה עבור פסולת רדיואקטיבית. אתר ההטמנה הגדול בעולם הוא הר יוקה בקרבת לאס וגאס, והוא צפוי לשרת את ארצות הברית עד שנת 2030. פתרון נוסף הוא תשלום כסף רב למדינות באפריקה ובמזרח אירופה עבור שירותי הטמנת הפסולת. שיטה נוספת היא הטבעת הפסולת במעמקי הים.
סוגי פסולת

מקורות רבים קיימים ליצירת פסולת גרעינית. כורים גרעיניים לייצור אנרגיה גרעינית מייצרים פסולת, וגם מוסדות מחקר, מפעלי תעשייה, בתי חולים וחקלאים עושים שימוש בחומרים רדיואקטיביים או תגובות המשלבים חומרים כאלה. כל הכלים שבאו במגע עם החומרים, כגון בגדים, כפפות ומזרקים, גם הם נחשבים פסולת רדיואקטיבית. בגלאי עשן מסוג מסוים קיים חומר רדיואקטיבי, ובאין טיפול נכון בגלאים ישנים / לא בשימוש, הם הופכים לפסולת רדיואקטיבית.
הערות שוליים

↑  האמנה לסילוק פסולת גרעינית באתר הסוכנות הבינלאומית לאנרגיה אטומית
↑  מטענים רעילים, באתר הידען.
| --- | --- |
בקרת זהויות :  NLI: 987007558201905171  BnF: cb11934145p (data)  GND: 4048190-6  LCCN: sh85110658  NARA: 10640984  NDL: 00563519  NKC: ph124979
פריארקטורוס

| פריארקטורוס> תקופה |
| --- | --- |
תחילת - סוף דבון
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישניים
סדרה:: עקרבאים
תת־סדרה:: Branchioscorpionina
משפחה:: Praearcturidae
סוג:: פריארקטורוס
מין:: Praearcturus gigas
שם מדעי
 Praearcturus ‏וודוורד, 1871

פריארקטורוס (שם מדעי: Praearcturus) הוא סוג של עקרב נכחד שחי בתקופת הדבון בבריטניה והוא תואר ב-1871 בידי החוקר הנרי וודוורד (אנ'). הסוג מכיל מין בודד - Praearcturus gigas והוא יחיד במשפחה Praearcturidae.
תיאור

המאובנים שלו התגלו בהרפורדשייר שבאנגליה ואלה הגיעו לאורך של 1 מטר, מה שהופך אותו לגדול שבין העקרבים מעולם, דומה מאוד לברונטוסקורפיו, הגיגאנוטוסקרופיו והפולומונוסקורפיאוס מאותה תקופה ואזור. מבנה השריון שלו היה עבה מעט, אולי מזכיר את העב-ידיים הקיימים והיה בעל צבתות עבות שהתאימו לתפיסת טרף.
לא ברור אם היה זה יצור מיימי לחלוטין, אמפיבי או יבשתי אך כנראה שהוא התקיים באקלים הלח של הדבון וניזון מטרף של דגים קדומים, חסילונים, חרקים או מרבי-רגל קדומים.
הערות שוליים

↑  Woodward, H. (1871). "On the remains of a giant isopod Praearcturus gigas (H. Woodward) from the Old Red Sandstone of Rowlestone quarry, Herefordshire". Transactions of the Woolhope Field Naturalist's Club. 1870: 266–270
↑  Dunlop, J. A.; Selden, P. A. (2013). "Scorpion fragments from the Silurian of Powys, Wales" (PDF). Arachnology. 16 (1): 27–32. doi:10.13156/arac.2013.16.1.27. S2CID 128679832
פסטיבל התמר

לוגו הפסטיבל
ברי סחרוף בהופעה על פסגת המצדה, פסטיבל התמר 2005
פסטיבל התמר הוא פסטיבל מוזיקה ישראלית ולועזית, המתקיים מדי שנה, החל מ-1999, ברחבי מועצה אזורית תמר, באזור ים המלח.
בפסטיבל מתקיימים מופעים של מוזיקאים ישראלים ובינלאומיים במשך 4 ימים, במהלך חול המועד סוכות. המופעים מתרחשים במספר אתרים מדבריים פתוחים באזור ים המלח: פסגת המצדה, היכל מצדה (למרגלות הר המצדה), הגן הבוטני בעין גדי, ויישובי כיכר סדום. חלק מהמופעים במצדה מתחילים בלילה ונמשכים עד לזריחת השמש.
פנג'שיר

| --- | --- |
נוף בפנג'שיר
נוף בפנג'שיר
 מדינה:  אפגניסטן אפגניסטן
 חבל ארץ:  הינדו-כוש
 מושל:  מוחמד אפיר סאוואי
 בירת המחוז:  באזארכ
 שפה רשמית:  דארי, פשטו
 תאריך ייסוד:  13 באפריל 2004 
 שטח:  3,610 קמ"ר
 גובה:  4,226 מטרים
 אוכלוסייה:  ‏
  ‑ במחוז:  153,500 (2022)
 קואורדינטות:  35°25′39″N 69°44′06″E﻿ / ﻿35.4275°N 69.735°E﻿ / 35.4275; 69.735 
 אזור זמן:  UTC+4:30
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
פַּנְגְ'שיר (בפרסית/דארי: پنجشیر) הוא אחד מבין 34 מחוזות אפגניסטן. המחוז ממוקם במזרח אפגניסטן בתוך רכס הרי הינדו-כוש. פנג'שיר הפך למחוז עצמאי מפרוואן רק בשנת 2004, אך לאזור חשיבות גדולה בהיסטוריה של אפגניסטן עוד שנים קודם לכן. בירת המחוז היא העיר באזארכ. אוכלוסיית המחוז מונה 153,500 איש (נכון לרישום משנת 2015) ושטחו 3,610 קילומטרים רבועים. מנהיג הברית הצפונית, אחמד שאה מסעוד, כונה "האריה מפנג'שיר" על שם מוצאו.
גאוגרפיה

אוכלוסיית המחוז מרוכזת בתוך עמק פנג'שיר וההרים שסובבים אותו; רכס פנג'שיר מצפון ורכס קוהסטן מדרום; פסגות ההרים מכוסות לצמיתות בשלג; השטחים המישוריים בעמקים, ביחד עם הגשמים שיורדים מההרים לאורך השנה, מאפשרים את היווצרותה של אדמה פורייה המותאמת לחקלאות. ישנם למעלה מ-400 פרויקטים של סיוע מחוזי בפנג'שיר עם עלויות מתוכננות של מעל 11 מיליון דולר אמריקני. גידולי משק הבית המרכזיים במחוז הם כבשים, עזים ופרות. מחוז פנג'שיר גובל במחוזות פרוואן, בגלאן, תח'אר, בדח'שאן, לגמאן, נורסתאן וכאפיסא המקיפים אותו. במחוז זורם נהר פנג'שיר.
אוכלוסייה

הקבוצות האתניות-עדתיות הגדולות ביותר במחוז הן טג'יקים (המהווים יותר מ-90 אחוז מכלל האוכלוסייה ומפוזרים ברחבי המחוז), הזארים, פשאים, נוריסטאנים ופשטונים משבט גילזאי. רוב האוכלוסייה מאמינה באסלאם סוני אך ישנו מיעוט שיעי. כמו כן ישנם 544 מסגדים במחוז. ישנם 46 מוסדות חינוך במחוז ו-27% מכלל האוכלוסייה יודעת אוריינות. במחוז ישנם 3 בתי חולים ו-15 קופות חולים. העבודות המרכזיות של האוכלוסייה הן חקלאות, גידול בעלי חיים ועסקים שונים בתעשייה העירונית.
ביטחון

עד 2021, במחוז לא נערכה פעילות של ארגונים בדלנים, טרור, אנטי-ממשלתיים והטליבאן. מקור תקשורת אחד מתייחס לנוכחות מוגבלת של ארגוני מחתרת בפנג'שיר. עד לכיבוש קאבול מחדש בקיץ 2021, כל הנפות (יחידה שלטונית) במחוז נמצאו תחת שליטה ממשלתית מלאה. דווח על 2 תקריות הקשורות למורדים בתקופת ינואר 2018 – פברואר 2019. לא תועדו נפגעים אזרחיים בשנת 2018. בתקופה שבין 1 בינואר 2018 – 28 בפברואר 2019, לא דווח על שום עקירה של אזרחים ממחוז פנג'שיר. מכאן שמחוז פנג'שיר היה המחוז הבטוח ביותר מבחינת המאבק באפגניסטן מכל מחוזות המדינה. בקיץ 2021 הפך למעוז מחתרת פנג'שיר, המהווה להתאגדות המרכזית שממשיכה להיאבק באופן פעיל נגד הטליבאן.
חלוקה מנהלית

מחוזות אפגניסטן מחולקות ליחידות שלטוניות בשם "נפות", להלן הנפות של מחוז פנג'שיר ואוכלוסייתן.
אנבה – 20,000
באזארכ – 40,000
דרה-י האזרה – 18,000
קנג' – 23,000
פריאן – 12,902
רוחה – 25,000
שוטול – 10,000
ראו גם

הינדו-כוש
אחמד שאה מסעוד
הערות שוליים

↑  אוריאל לוי, ‏בהרים בצפון אפגניסטן מתארגנת מחתרת למאבק בטליבאן, באתר דבר העובדים בארץ ישראל, 23 באוגוסט 2021
| --- | --- |
בקרת זהויות :  LCCN: n2012063624   WorldCat (עם LCCN): n2012-063624
פרוצרטוזאוריים

| פרוצרטוזאוריים |
| --- | --- |
 שחזור של ג'ורטירנט
תקופה
יורה תיכון-קרטיקון עליון, 165–120 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
על־משפחה:: טירנוזאורים
משפחה:: פרוצרטוזאוריים
שם מדעי
 Proceratosauridae

איור של גואלונג.
פרוצרטוזאוריים (שם מדעי: Proceratosauridae) היא משפחה של דינוזאורים טורפים מקבוצת תרופודה שחיו בתקופות יורה תיכון עד קרטיקון עליון לפני 175-125 מיליון שנה.
יצורים אלה היו מאבותיו של הטירנוזאורוס רקס הענקי אך הם היו קטנים בהרבה וזריזים יותר. הייתה להם ציצה בולטת על ראשם והיו להם לסתות חזקות מלאות שיניים חדות. ייתכן שהיו ציידים חברתיים או שהיו אוכלי נבלות.
ע"פ מחקרים מאוחרים מעריכים שלדינוזאורים אלה היו מכוסי נוצות.
סוגים

גואלונג (Guanlong)
Kileskus
פרוצרטוזאורוס (Proceratosaurus)
סינוטירנוס (Sinotyrannus)
ג'ורטירנט (Juratyrant)
סטוקסוזאורוס (Stokesosaurus)
דילונג (Dilong)
יוטירנוס (Yutyrannus)
חלק מהסוגים הועברו למשפחה סטוקסוזאוריים (Stokesosauridae).
פפיון ערבות

| פפיון ערבות |
| --- | --- |
 פפיון ערבות
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: נחליאליים
סוג:: פיפיון
מין:: פפיון ערבות
שם מדעי
 Anthus godlewskii ‏Taczanowski, 1876

פפיון הערבות (שם מדעי: Anthus godlewskii; באנגלית: Blyth's pipit) הוא עוף קטן ממשפחת הנחליאליים, אשר ניזון מחרקים קטנים, מזרעונים ומגרעינים. הוא חי ומתרבה באזורים סלעיים והרריים. גודלו נע בין 15 וחצי ל-18 סנטימטרים, ומשקלו כ-38 גרם.
פפיון הערבות דוגר במונגוליה ובאזורים הסמוכים לה ברוסיה ובסין. להקת הפפיונים נודדת אל אתרי החריפה שבדרום אסיה הודו ומיאנמר וכן לאזור המפרץ בדובאי, לאיחוד האמירויות ולעומאן.
ראו גם

פפיון ארוך רגליים
פפיון הרים
פפיון המים
הערות שוליים

↑  פפיון ערבות באתר הרשימה האדומה של IUCN
1 2  Blyth's Pipit (Anthus godlewskii), www.hbw.com (באנגלית)
1 2  מגדיר הציפורים של ישראל - פפיון ערבות, באתר פורטל צפרות
ערך זה הוא קצרמרבנושא עופות. אתם מוזמנים לתרום לוויקיפדיה ו.